અમેરિકા અને ચીનના ટ્રેડ વોરની સાઈડ ઈફેક્ટ ગ્લોબલ ઈકોનોમીને ભરડામાં લેશે તેવા ફફડાટ પાછળ સ્થાનિક શેરબજારમાં ઊંચા મથાળેથી ગાબડા પડ્યા હતા. નવી સીરિઝમાં રોકાણકારોએ પોઝિશન લેવાનું ટાળ્યું હતું અને વૈશ્વિક પ્રતિકૂળતાને લીધે નફો બુક કરવાની માનસિકતા જોવા મળી રહી છે. પ્રાપ્ત અહેવાલો મુબજ આગામી સમયમાં રિઝર્વ બેન્ક વ્યાજ દરમાં વધારો કરશે તેવી ભીતિ પાછળ ગઈકાલે સેન્સેક્સે 36,000ની સપાટી તોડી હતી. ૯ જુલાઈ બાદ સેન્સેક્સે આ સપાટી તોડી હતી. ત્યારબાદ સેન્સેક્સે ગુરુવારે ખૂલતામાંજ 35,500નું મહત્વનું સ્તરે તોડ્યું હતું. નિફ્ટી આંક પણ દોઢ ટકાથી વધુ તૂટીને 200 પોઈન્ટ ગગડીને 10,625ના સ્તરે ટ્રેડ થઈ રહ્યો હતો.